KIRJALLINEN KYSYMYS E-2744/99

esittäjä(t): Emilia Müller (PPE-DE) komissiolle

(18. tammikuuta 2000)

Aihe: Tekin tasavallan saamat Phare- ja Interreg II -määrärahat

Miten Tekin tasavalta on käyttänyt Phare- ja Interreg II -ohjelmien määrärahoja ympäristöalan toimiin?

Mitä hankkeita on tuettu, ja kuinka suurilla summilla?

Günter Verheugenin komission puolesta antama vastaus

(25. helmikuuta 2000)

Phare-tukea on ympäristöalalla Tekissä jaettu maakohtaisten ohjelmien kautta. Vuosina 19901991 toteutettiin hankkeita, joiden tarkoitus oli lisätä tietoisuutta ympäristökysymyksistä ja jotka keskittyivät välittömään tarpeeseen parantaa ilman- ja vesiensuojelun, jäte- ja energiahuollon sekä terveydenhuollon laatua (21 miljoonaa euroa). Vuonna 1996 tarjottiin pienille ja keskisuurille yrityksille mahdollisuus saada lainaa ympäristönsuojelua edistäviin hankkeisiin (5 miljoonaa euroa). Vuonna 1997 tuettiin sääntelyelinten ympäristöasioiden hallintokyvyn vahvistamista (2 miljoonalla eurolla). Vuonna 1998 tuettiin ympäristöalan toimielinrakenteen ja sääntelyjärjestelmän vahvistamista sekä yhteisön ilma- ja jätedirektiivien täytäntöönpano- ja investointistrategioita (1,15 miljoonalla eurolla). Vuonna 1999 tuettiin Tüekin ympäristölainsäädännön yhdenmukaistamista vesiensuojelun alalla (1 miljoonalla eurolla).

Tukea annettiin myös raja-alueyhteistyöohjelmien kautta. Itävallan kanssa toteutetusta raja-alueyhteistyöohjelmasta rahoitettiin vuosina 19951998 15 hanketta, joissa korostettiin vesien laadun parantamista (11 miljoonaa euroa). Vuoden 1999 ohjelmaan sisältyy jätevedenpuhdistamon parantamishanke raja-alueella (3,55 miljoonaa euroa). Ympäristöä parantaviin hankkeisiin voi myös saada rahoitusta tämän ohjelman yhteisten pienhankkeiden rahastosta (korkeintaan 300 000 euroa). Saksan kanssa toteutettavasta raja-alueyhteistyöohjelmasta tuettiin vuosina 19941997 kunnallisen infrastruktuurin parantamista, erityisesti maakaasun käyttöönottoa, 14 miljoonalla eurolla 13 hankkeeseen. Vuoden 1998 ohjelmasta tuetaan metsänistutusrahastoa (2,5 miljoonalla eurolla), ja vuonna 1999 tukea on myönnetty maakaasun käyttöönottoon Nisan raja-alueella (3,1 miljoonaa euroa), ilmansaasteiden vähentämisrahastolle (0,45 miljoonaa euroa), viemäriverkostojen ja jätevedenpuhdistamojen parantamishankkeille (5,94 miljoonaa euroa) sekä yhteisten pienhankkeiden rahastolle. Vuonna 1999 perustettiin raja-alueyhteistyöohjelmat myös Puolan ja Slovakian kanssa. Niihin kumpaankin kuuluu rahasto yhteisiä pienhankkeita varten, josta voidaan myöntää tukea ympäristöhankkeisiin. Slovakian kanssa toteutettavaan ohjelmaan kuuluu myös 1,75 miljoonan euron määräraha raja-alueella toimivalle jätevedenpuhdistamolle.

Laaja-alaiseen infrastruktuurihankkeeseen liittyvän järjestelyn yhteydessä myönnettiin vuonna 1999 14,2 miljoonaa euroa Brnon kunnalliseen vesihankkeeseen. Liittymistä edeltävästä rakennepolitiikan välineestä (ISPA) vuodesta 2000 lähtien rahoitettavien hankkeiden valmisteluun myönnettiin 2,2 miljoonan euron lisäavustus.

Tekki ei voi saada tukea Interreg II -ohjelmasta, koska tästä yhteisöaloitteesta rahoitetaan ainoastaan jäsenvaltioissa aiheutuneita kuluja. Tästä aloitteesta rahoitetut toimenpiteet on kuitenkin sovitettu yhteen PHARE-ohjelman toimien kanssa. Tekki saa näin ollen välillistä hyötyä esim. siitä, että sen jokien, metsien ja ilman saastumistaso vähenee Interreg II -ohjelman yhteydessä Saksan ja Itävallan puolella rajan takana toteutettujen toimien ansiosta.

Lisäksi Tekki on saanut hyötyä useista monia maita koskevista ympäristöalan ohjelmista, erityisesti nk. mustan kolmion hankkeista, jotka keskittyivät pääasiassa pieniin näytösluonteisiin hankkeisiin ja joiden tarkoituksena oli parantaa ympäristön laatua mustan kolmion Tüekin ja Puolan puoleisissa osissa.